Vuonna 1984
Vuonna 1984 () on englantilaisen George Orwellin vuosina 1945–1949 kirjoittama romaani, joka julkaistiin 1949. Sitä on pidetty Aldous Huxleyn "Uljaan uuden maailman" ohella yhtenä 1900-luvun merkittävimmistä tulevaisuusfiktioista. Teosta sanotaan myös 1900-luvun kuuluisimmaksi englantilaiseksi romaaniksi. Kirjasta on julkaistu kaksi suomennosta, ensimmäinen vuonna 1950 ja uusi suomennos 1999.
Isidorin tarina
Isidorin tarina on Henning Mankellin vuonna 1984 ilmestynyt romaani. Isidor on köyhän saaristolaisperheen nuorin poika, joka haluaa itselleen oman talon, vaikka hänellä ei oikeastaan olisi siihen varaa. Hän ostaa osamaksulla pienen kaukaisen kituliaan saaren, ja vaikka häntä pidetään hulluna, hän onnistuu asettumaan sinne asumaan ja taistelemaan luonnonvoimia vastaan. Mutta sitten Vuorikollegio kiinnostuu saaresta ja Isodor joutuu vaikeuksiin.